ru mk ru ru hbs_cyr ru mk mk mk mk hbs_cyr hbs_cyr uk ru en ru ru mk ru mk os ru ru mk ru mk mk hbs_cyr ru mk hbs_cyr mk mk ru mk mk mk hbs_cyr mk mk ru ru ru mk hbs_cyr mk ru uk ru ru mk uk hbs_cyr ru ru mk mk hbs_cyr ru mk ru mk ru ru uk ru hbs_cyr ru hbs_cyr ru mk mk ru mk mk ru ru ru mk hbs_cyr mk mk hbs_cyr hbs_cyr mk uk hbs_cyr ru hbs_cyr ru mk mk ru mk mk en ru ru hbs_cyr ru ru hbs_cyr uk en ru mk mk ru mk ru mk os ru ru mk mk mk hbs_cyr ru mk hbs_cyr mk ru mk mk mk mk mk mk ru hbs_cyr ru mk hbs_cyr mk ru uk ru mk uk hbs_cyr ru mk mk hbs_cyr ru mk mk ru ru hbs_cyr mk ru mk ru mk mk ru mk mk hbs_cyr mk mk hbs_cyr hbs_cyr mk uk hbs_cyr mk hbs_cyr ru mk mk ru mk mk en ru mk hbs_cyr ru ru hbs_cyr uk uk mk mk uk mk mk ru uk mk ru ru ru hbs_cyr mk ru mk mk ru uk mk ru fr ru en mk uk mk mk mk mk mk mk mk mk mk mk mk mk mk mk mk mk mk mk mk ru ru ru en zh en mk mk mk ru mk mk mk mk mk mk mk mk mk mk mk mk mk mk mk mk uk mk hbs_cyr ru mk it mk mk mk mk mk ru mk mk ru ru ru mk en uk hbs_cyr hbs_cyr ru hbs_cyr ru ru mk fr os fr ru fr ru mk mk fr hbs_cyr fr ru fr mk fr hbs_cyr fr mk mk mk fr mk fr mk fr mk fr ru hbs_cyr ru hbs_cyr fr mk fr ru fr uk uk fr hbs_cyr fr ru fr mk fr uk fr uk fr hbs_cyr fr hbs_cyr mk ru uk ru ru ru mk
Жените во Америка масовно ја бришат оваа апликација, причината е загрижувачка: Како со помош на термин на менструален циклус можат да ве тужат за нелегален абортус?
Многу од жените во Америка изминативе денови од своите мобилни телефони ги избришале апликациите за следење на менструалниот циклус поради страв дека податоците кои апликацијата ги собира можат да послужат како доказ против нив во државите во кои абортусот е нелегален.
Жените започнале да ги деинсталираат апликациите уште минатиот месец кога протекол нацрт од мислењето на Врховниот суд со кој било сигнализирано дека судот подготвува да ги поништи одлуките кои го гарантираат уставното право на абортус.
Нивната загриженост не е неоснована, пренесува „Гардијан“. Бројни апликации ги собираат, чуваат, а понекогаш и проследуваат податоците од корисниците.
Во државите каде абортусот е незаконски, тужителите можат да побараат информации кои се добиени од тие апликации додека го „градат“ случајот против некое физичко лице.
„Доколку сакаат да ја процесуираат жената поради илегален абортус, можат да бараат податоци од било која апликација, вклучувајќи ги и оние за следење на менструалниот циклус“, изјавила Сара Спектор, адвокат и некогашен тужител од Тексас.
Според нејзините зборови, секоја компанија има свој простор за чување податоци, како и политика на приватност за тоа како да се користат тие податоци и колку долго ги чуваат.
Апликациите за следење на менструалниот циклус се многу популарни, а податоците од 2019 година кажуваат дека ги користи секоја трета жена во Америка.
Тие апликации на жените значително им го олеснуваат животот – од планирање на семејство, до забележување на првите симптоми на некоја болест, а апликациите биле корисни и при планирање на годишен одмор.
Студија од 2019 година објавена во „British Medical Journal“ открила дека 79 отсто од здравствените апликации достапни на „Google Play“ кои се однесуваат на контролата на консумирање медикаменти и слично, редовно ги споделуваат податоците од корисниците.
Две популарни апликации за следење на менструалниот циклус во САД, „Flo“ и „Clue“, заедно имаат повеќе од 55 милиони корисници.
Од страв дека нивните податоци за доцнењето на циклусот или изостанување на истиот можат да завршат на маса кај обвинител, многу од жените во САД сметаат дека побезбедно е апликациите да ги избришат.
Мелиса (27), млада мајка од Тексас, ја избришала апликацијата поради тоа што стравувала дека кога патува нејзината држава би можела да ги искористи податоците дека менструацијата ѝ доцни.
Инаку, ова не се единствените апликации кои можат да се користат против корисникот кога станува збор за кривично гонење, предупредиле експертите.
„Google Maps на вашиот телефон исто така може лесно да се употреби против некој како и апликациите за следење на менструалниот циклус“, велат експертите.
Тие истакнуваат дека иако треба да се образуваме едни со други и да преземеме мерки на претпазливост, не е во ред одговорноста да ја ставаме само на поединци. Додаваат и дека компаниите и законодавците мораат веднаш да делуваат за да ги заштитат луѓето.
Организациите за женски права ширум светот ги предупредуваат корисниците повеќе да се грижат за своето дигитално присуство, не само кога станува збор за апликациите за следење на менструалниот циклус.
„Апликациите за следење на циклусот можат да бидат многу корисни“, вели Џонатан Лорд, британски медицински директор на невладината организација „MSI Reproductive Choices“ која нуди контрацепција и услуги на абортус во 37 земји во светот.
„Но, сите податоци можат да бидат употребени против вас“, предупредил тој.
Оваа опасност ќе остане сè додека абортусот не го третираме како секоја друга здравствена заштита – регулиран како и сите други медицински процедури, но не инкриминиран.
(Видео) „Apple Watch Ultra“: Чини 800 долари, но може ли да ја преживее страшната тортура?
Јупитер вечерва ќе биде најблиску до Земјата од 1963 година и тоа нема да се повтори во наредните 107 години
Неверојатен подвиг! Кинески научници клонираа волк
(Фото) „Паметните очила“ им донесоа прва награда на македонски научници на конференција за вештачка интелигенција
(Видео) Мистериозно, сино суштество забележано на дното од морето ги збуни научниците
Погледнете како изгледаат фотографиите кои ги прави 200MP камера на „Motorola Edge 30 Ultra“
Фантастичен сувенир од марсовската авантура на роверот на NASA – „Perseverance“ ги направи досега најубавите фотографии од Марс
Дали имате меморија за сите ваши спомени?
Еве кои уреди ви ја трошат струјата и кога не работат
Откриено праисториско богатство чувано 113 милиони години! Еве за што станува збор
(Видео) Како изгледа потонатиот Титаник во 2022 година во 8К резолуција? Ѕирнете во најпознатите остатоци од брод под вода
Прв пат снима планета надвор од нашиот Сончев систем: „Би било грозно место за живот“
Првиот QLED Android TV произведен во Хрватска!
НАСА го одложи лансирањето на „Артемис 1“ поради проблеми со моторот
Метар2 - Огласник за недвижности. Огласете ја вашата недвижност БЕСПЛАТНО!
Веб видео платформа со интересни видеа од различни теми
Дизајн. Удобност. Квалитет. Најдоброто во Македонија
Copyright © Точка Медиа 2005-2022